Curwin Bosch kry sy kans op nr. 10 | Netwerk24
Deur Tinus van Staden 25 April 2019 11:52
Curwin Bosch kry uiteindelik sy kans op losskakel in die Haaie se beginspan. Foto: Gallo Images
Bosch is in Robert du Preez se plek op losskakel gekies vir die Haaie se eerste wedstryd op hul toer in Australasië, met Du Preez wat die plaasvervangersbank sal warm hou.
Robert du Preez sr., die span se breier, het sy kaptein, die skrumskakel Louis Schreuder, ook na die plaasvervangersbank geskuif, met Cameron Wright wat in die nr. 9-trui sal begin.
Die strydros-stut Beast Mtawarira word met die kapteinskap toevertrou.
In die ander skuiwe aan die beginspan wat verlede week teen die Reds verloor het, vervang Thomas du Toit vir Coenie Oosthuizen op vaskopstut, terwyl Jean-Luc du Preez op steelkantflank in Jacques Vermeulen se plek uitdraf.
Agterlangs keer Makazole Mapimpi terug op linkervleuel in Lwazi Mvovo se plek en Lukhanyo Am neem die nr. 13-trui by Kobus van Wyk oor.
Akker van der Merwe is ook terug ná sy skorsing van drie weke en sit op die plaasvervangersbank.
Haaie-span: Aphelele Fassi, Sbu Nkosi, Lukhanyo Am, André Esterhuizen, Makazole Mapimpi, Curwin Bosch, Cameron Wright, Dan du Preez, Jean-Luc du Preez, Philip van der Walt, Hyron Andrews, Ruben van Heerden, Thomas du Toit, Kerron van Vuuren, Beast Mtawarira (k). PLAASVERVANGERS: Akker van der Merwe, Mzamo Majola, Coenie Oosthuizen, Ruan Botha, Jacques Vermeulen, Louis Schreuder, Robert du Preez, Marius Louw.
Meer oor: Haaie | Superrugby | Waratahs
Groot Rob kan klein Rob uit span ‘drop’
REGSTREEKS: Cyril hou virtuele vergadering oor inperking